Sauselong (mètro de Tolosa)

Sauselong (Saouzelong en francés) es una estacion de la linha B del mètro de Tolosa, situada dins lo quartièr omonim al sud de la vila. En 2016, es l'estacion la mens frequentada de l'ensemble de la linha B.

 Situacion sul malhum 
L'estacion es situada sus la linha B del mètro de Tolosa, entre las estacions Sent Anha – SNCF a l'èst, e Ranguèlh al sud-oèst.

 Istòria 
Al moment de son inauguracion lo 30 de junh de 2007, aquesta estacion èra equipada de cais a 7 pòrtas permetent de recebre de ramas de 26 m de doas veituras unicament.

En 2016, l'estacion enregistrèt a pena  validacions, ço qu'en fach l'estacion la mens frequentada de la linha B, darrièra l'estacion Ranguèlh. Çaquelà, es pas l'estacion la mens frequentada de l'ensemble del malhum de mètro de Tolosa.

 Servicis als viatjaires 

 Accès e acuèlh 
L'estacion es situada prèp del Canal del Miègjorn, dins lo quartièr Sauselong, al sud-èst de Tolosa, al canton de l'avenguda Albert Bedouce e de la carrièra Bonnat. Son unica intrada se situa al pè d'un ensemble d'immòbles collectius, e compta un ascensor, un escalièr mecanic, e un escalièr.

 Dessèrta 
Coma dins l'ensemble del mètro tolosenc, la primièra partença dels caps de linha es a 5h15, e la darrièra es a 0h del dimenge al dijòus, e 3h lo divendres e dissabte.
 Intermodalitat 
L'estacion es en connexion ambe una sola linha del malhum dels bus Tisséo, la linha 44, que religa lo Cors Dillon a l'estacion Universitat Pau Sabatièr, en passant per lo centre-vila de Tolosa e lo Busca. Es egalament en connexion ambe la linha 83 del malhum interurban Arc-en-Ciel, que religa l'estacion de mètro Universitat Pau Sabatièr a Salas d'Èrs o Aigas Vivas, en passant per Montesquiu de Lauragués e Castanet Tolosan entre autres.

 Arquitectura 
Coma las autras estacions de la linha, l'estacion de Sauselong a beneficiat d'un programa integrant sciéncia de l'engenhaire, l'arquitectura e l'art contemporanèu, a l'util d'un arrèst de transpòrt en comun. La comanda de la Societat del Mètro de l'Aglomeracion Tolosenca (SMAT) demanda especialament de portar lo maximum de lum natural al còr de la estacions.

Per Sauselong, estacion sosterranha sens construccions en dessús, los arquitèctes Pierre Ovinet e Benoit Chanson en collaboracion amb lo plastician Emmanuel Alexa, an concebut una arquitectura integrant de veirièras que permet un trabalh de lutz amb la plasticiana Monique FrydmanLas òbras de la linha B del mètro tolosenc.

 A l'entorn 

 Estacion VélôToulouse n° 164 Albert Bedouce.

 Nòtas e referéncias 

 Vejatz tanben 

 Articles ligats 

 Mètro de Tolosa
Linha B del mètro de Tolosa
 Transpòrts en comun de Tolosa

 Ligams extèrnes 

 Pascal Godon, Le métro de Toulouse : ligne B, l'architecture des stations, Architecture, Le Moniteur, novembre 2007 .
 Site sus l'occitan dins lo mètro de Tolosa
 Mapa de quartièr de l'estacion

Categoria:Linha B del mètro de Tolosa